钦定古今图书集成/明伦汇编/官常典/第490卷 > 樊兴
## 钦定古今图书集成/明伦汇编/官常典/第490卷 > 樊兴

按《唐书》本传，“兴安州人。以罪为奴。从唐公平长安，授左监门将军。从秦王积战多，封营国公，数赐黄金杂
物。后坐事削爵。贞观六年，陵州獠反，命讨之，为左骁
卫将军。又从李靖击吐谷浑，为赤水道行军总管。后
军期，士多死，亡失器仗，以勋减死。后为左监门大将
军、襄城郡公。太宗征辽，以兴忠谨，副房元龄留守京
师检校右武候将军卒赠左武候大将军洪州都督
陪葬献陵。”